CELEX: 62014CN0270
Language: hu
Date: 2014-06-03 00:00:00
Title: C-270/14. sz. ügy: A Törvényszék (kilencedik tanács) T-356/12. sz., Debonair Trading Internacional L da kontra Belső Piaci Harmonizációs Hivatal (védjegyek és formatervezési minták) (OHIM) ügyben 2014. április 3-án hozott ítélete ellen a Debonair Trading Internacional L da által 2014. június 3-án benyújtott fellebbezés

8.9.2014   
            
            
               HU
            
            
               Az Európai Unió Hivatalos Lapja
            
            
               C 303/14
            
         A Törvényszék (kilencedik tanács) T-356/12. sz., Debonair Trading Internacional Lda kontra Belső Piaci Harmonizációs Hivatal (védjegyek és formatervezési minták) (OHIM) ügyben 2014. április 3-án hozott ítélete ellen a Debonair Trading Internacional Lda által 2014. június 3-án benyújtott fellebbezés
   (C-270/14. sz. ügy)
   2014/C 303/18
   Az eljárás nyelve: angol
   
      Felek
   
   
      Fellebbező: Debonair Trading Internacional Lda (képviselő: T. Alkin ügyvéd)
   
      A másik fél az eljárásban: Belső Piaci Harmonizációs Hivatal (védjegyek és formatervezési minták) (OHIM)
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a határozat 2. pontját, amely a kereset többi részét elutasította;
            
         
               —
            
            
               utalja vissza az ügyet a Törvényszék elé újbóli vizsgálatra az alkalmazandó jogra vonatkozó iránymutatásokkal;
            
         
               —
            
            
               az ellenérdekű felet kötelezze mind a Törvényszék, mind a Bíróság előtti eljárás költségeinek viselésére.
            
         
      Jogalapok és fontosabb érvek
   
   A fellebbező egyetlen jogalapra, nevezetesen a közösségi védjegyrendelet (1) 8. cikke (1) bekezdése b) pontjának megsértésére hivatkozik. Összefoglalva, azt állítja, hogy a Törvényszék tévesen alkalmazta a jogot, amikor leszűkítette azokat a feltételeket, amelyek esetén felmerülhet az összetéveszthetőség valamely „védjegycsalád” és egy későbbi védjegy között. Másodlagosan, a fellebbező azt állítja, hogy a Törvényszék az összetéveszthetőség átfogó értékelését nem valamennyi releváns tényező figyelembevételével végezte el.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78, 1. o.)